กสิกรเคาะ ขึ้นดบ.ฝาก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

ขยับ0.10.5%/กรุงไทยหั่นกู้บ้าน
โพสต์ทูเดย์ — กสิกรไทยขึ้นดอกเบี้ยเงินฝากตั้งแต่ 0.10.5% ขาใหญ่นิติบุคคลเฮ ด้านกรุงไทยสวนตลาดลดดอกเบี้ยเงินกู้ให้คนซื้อบ้าน
นายสมเกียรติ ศิริชาติไชย รองกรรมการผู้จัดการอาวุโส ธนาคารกสิกรไทย เปิดเผยว่า ธนาคารปรับอัตราดอกเบี้ยเงินฝากสำหรับลูกค้าบุคคลธรรมดา ประเภทเงินฝากประจำ 6 เดือน วงเงินตั้งแต่ 50 ล้านบาทขึ้นไปเพิ่มขึ้น 0.10% เป็น 1.20% และออกโครงการเงินฝากประจำพิเศษและตั๋วแลกเงินพิเศษ 4 เดือน วงเงินตั้งแต่ 10 ล้านบาทขึ้นไป อัตราดอกเบี้ย 1% และ 1.35% ตามลำดับ 
นอกจากนี้ ธนาคารยังทำการปรับอัตราดอกเบี้ยเงินฝากประจำทุกประเภท สำหรับลูกค้านิติบุคคลขึ้นอีก 0.100.50% โดยเงินฝากประจำ 3 เดือน อยู่ที่ 0.700.90% เงินฝากประจำ 6 เดือน อยู่ที่ 0.901.10% เงินฝากประจำ 12 เดือน อยู่ที่ 0.951.15% 
เงินฝากประจำ 24 เดือน อยู่ที่ 1.752.00% เงินฝากประจำ 36 เดือน อยู่ที่ 2.00% และปรับอัตราดอกเบี้ยเงินฝากออมทรัพย์นิติบุคคลพิเศษเพิ่มขึ้น 0.25% รวมทั้งปรับอัตราดอกเบี้ยสำหรับตั๋วแลกเงินเพิ่มขึ้น 0.150.50% โดยมีผลบังคับใช้ตั้งแต่วันที่ 12 ต.ค. 2553 เป็นต้นไป
ธนาคารกรุงไทยจัดสินเชื่อบ้านอัตราดอกเบี้ยพิเศษ ตอบแทนลูกค้าช่วงไตรมาสสุดท้าย เสนออัตราดอกเบี้ย 0% นาน 6 เดือน แก่ลูกค้าที่ใช้บริการอื่นๆของธนาคารด้วย พร้อมให้วงเงินกู้สูงสุด 100% สำหรับลูกค้าของโครงการกว่า 170 แห่ง มั่นใจปล่อยสินเชื่อใหม่ได้อีก 7,000 ล้านบาท หลัง 9 เดือนแรก ปล่อยได้กว่า 27,000 ล้านบาท นายประสิทธิ์ อำภรณ์ ผู้ช่วยกรรมการผู้จัดการ สายงานธุรกิจรายย่อยและเครือ ข่าย ธนาคารกรุงไทย เปิดเผยว่า ธนาคาร ได้จัดสินเชื่อบ้านแคมเปญพิเศษเคทีบี ดับเบิล เบสท์ (KTB Double Best) โดยให้วงเงินกู้สูงสุด 100% สำหรับลูกค้าที่ยื่นขอสินเชื่อเพื่อที่อยู่อาศัยในโครงการที่ธนาคารสนับสนุนทางการเงินและโครงการอสังหาริมทรัพย์พันธมิตรกว่า 170 แห่ง และคิดดอกเบี้ย 0% นาน 6 เดือน สำหรับลูกค้าที่ใช้บริการอื่นๆ ของธนาคารด้วย ไม่ว่าจะเป็นลูกค้าเงินฝากหรือตั๋ว B/E ตั้งแต่ 1 หมื่นบาทขึ้นไป ลูกค้าสินเชื่อ หรือลูกค้ากองทุน RMFLTF 
ทั้งนี้ เดือนที่ 712 คิดอัตราดอกเบี้ยลูกค้ารายใหญ่ชั้นดี (MLR) ลบ 3.50% ต่อปี หลังจากนั้นคิด MLR ลบ 0.75% ต่อปี และหากซื้อประกันชีวิตเพื่อคุ้มครองหนี้ที่อยู่อาศัย (MRTA) ลดดอกเบี้ยในเดือนที่ 712 ลงอีก 0.50% ต่อปี 
สำหรับลูกค้าที่ต้องการใช้สินเชื่อบ้านเท่านั้น ธนาคารให้โปรโมชันฉลองเดือน 10 ปี 2010 คิดดอกเบี้ย 0.10% นาน 10 เดือน หลังจากนั้นคิดอัตรา MLR ลบ 0.25% ต่อปี 
นอกจากนี้ ลูกค้าที่กู้ซื้อบ้านในโครงการอสังหาริมทรัพย์ขนาดใหญ่ที่เป็นพันธมิตร 14 โครงการ อาทิ พร็อพเพอร์ตี้ เพอร์เฟค แสนสิริ มั่งคงเคหะการ อนันดา ดีเวลลอปเม้นท์ โนเบิล ศุภาลัย ปริญสิริ ฯลฯ ยังจะได้รับสิทธิพิเศษอื่นๆ จากโครงการ อาทิ ส่วนลด 1 หมื่น1 ล้านบาท อยู่ฟรี 1 ปี รวมทั้งเฟอร์นิเจอร์ตกแต่งบ้านครบชุด ตลอดจนเครื่องใช้ไฟฟ้า เป็นต้น
ด้านสถานการณ์การปล่อยสินเชื่อเพื่อที่อยู่อาศัยของธนาคารในช่วง 3 ไตรมาสแรกว่า ธนาคารมียอดการปล่อยสินเชื่อใหม่เพิ่มขึ้นกว่า 2.7 หมื่นล้านบาท เกินเป้าทั้งปีที่ตั้งไว้ 2.6 หมื่นล้านบาท ส่งผลให้ยอดรวมสินเชื่อเพื่อที่อยู่อาศัยของธนาคารอยู่ที่ 172,017 ล้านบาท 
นายประสิทธิ์ กล่าวอีกว่า ปัจจุบันธนาคารมีส่วนแบ่งทางการตลาดสำหรับสินเชื่อเพื่อที่อยู่อาศัยอยู่ในอันดับ 2 ในกลุ่มธนาคารพาณิชย์ โดยธนาคารได้จัดโปรโมชันให้ลูกค้าอย่างต่อเนื่อง เพื่อให้ลูกค้าได้รับสิทธิประโยชน์และบริการที่ครบวงจร โดยเฉพาะในเรื่องของอัตราดอกเบี้ยและค่าธรรมเนียม จึงคาดว่าในไตรมาสสุดท้ายนี้ ธนาคารจะสามารถปล่อยสินเชื่อใหม่เพิ่มอีกไม่ต่ำกว่า 7,000 ล้านบาท